# Weboldalak kódolása

**JavaScript keretrendszerek 40 pont**

A következő feladatban egy weboldalt kell készítenie JavaScript keretrendszerek rövid bemutatására a feladatleírás és a minta szerint. Ahol a feladat másként nem kéri, a formázási beállításokat a site.css stílusállományban végezze el úgy, hogy az új szelektorokat az állomány végén helyezze el!

Nagyobb felbontású, színes mintát a kész weboldalról a minta.png állományban talál, melyet tilos a megoldásában felhasználni! A forrás weboldal szerkezeti ábrája a kiinduló szerkezeti ábra.png, a kész weboldal ábrája a kész szerkezeti ábra.png állományban található meg.

Az elkészült oldalt HTML-validáló eszközzel ellenőrizni kell!

Nyissa meg az index.html és a site.css állományokat és szerkessze azok tartalmát az alábbiak szerint:

1. A weboldal karakterkódolása utf-8, a nyelve magyar legyen!
2. A böngésző címsorában megjelenő cím *„JavaScript keretrendszerek”* legyen!
3. A weboldal fejrészében helyezzen el hivatkozást a site.css stíluslapra úgy, hogy annak beállításai felülírják a bootstrap.min.css stíluslap beállításait!
4. A header azonosítójú keretet bővítse a text-yellow stílusosztállyal!
5. A weboldal címét *„Javascript keretrendszerek”* alakítsa egyes szintű címsorrá!
6. Adjon hozzá a mintának megfelelően egy új menüpontot az utolsó előtti helyre „*Top 3 keretrendszer”* felirattal! A menüpont a top3 azonosítójú elemre mutasson!
7. A „*Mi az a JavaScript keretrendszer?”* cím alatti első bekezdésben:
   1. A *„JavaScript”* szó mindkét előfordulását HTML elem segítségével alakítsa félkövérré!
   2. Az utolsó mondatban az idézőjelek közötti szöveget (*„miért találjuk fel újból a kereket”*) HTML elem segítségével alakítsa dőlt betűssé!
8. A *„Miért érdemes keretrendszert használni?”* részben jelenleg 5 kártya található. Az egyes kártyák egymás alatt jelennek meg. Állítsa be a kártyák megjelenítését úgy, hogy nagy képernyőn (>992px) egy sorban 3 kártya, közepes kijelzőn (>768px) egy sorban 2 kártya, ennél kisebb méretű kijelző esetén soronként 1 kártya jelenjen meg!
9. Adjon hozzá a *„Miért érdemes keretrendszert használni?”* részhez egy új kártyát a meglévők, a minta és az alábbi leírás alapján:
   1. A kártya címét és a szövegét megtalálja a jobb csapatunka.txt állományban.
   2. A szöveget tartalmazó bekezdés után jelenítse meg a kepek könyvtárban található teamwork.png képet! Ha a kép nem jeleníthető meg, vagy fölé visszük a kurzort, akkor mindkét esetben a *„Csapatmunka”* felirat jelenjen meg!
   3. A képhez rendelje a card-img-bottom stílusosztályt!
10. *„A 3 legelterjedtebb keretrendszer”* részben mindhárom kártyán alakítson ki a mintának megfelelő számozatlan listákat (felsorolásokat) a főbb tulajdonságoknak!
11. *„A 3 legelterjedtebb keretrendszer”* mindhárom kártyáján a „*Főbb tulajdonságok”* feliratokat alakítsa aláhúzottá in-line stílus segítségével!
12. Az *„Ön melyik keretrendszert választaná?”* részben a „*Beviteli mező helye”* megjegyzés helyett alakítson ki beviteli mezőt és címkét a minta és az alábbi leírás alapján:
    1. Hozzon létre egy címkét *„Egyéb választás”* szöveggel! A címkét formázza a form-label stílusosztállyal!
    2. A címke után hozzon létre szöveges beviteli mezőt! A mező név tulajdonságának állítsa be az egyéb értéket! A beviteli mezőt formázza meg a form-control osztálykijelölővel!
13. A láblécben található URL-t alakítsa át hivatkozássá! A hivatkozás minden esetben új lapon nyíljon meg!

A következő feladatokat a site.css állományban végezze el:

1. A linkek (hivatkozások) szövegei legyenek fehérek (white) és semmilyen állapotukban ne legyenek aláhúzva!
2. Állítsa be, hogy a bekezdések igazítása legyen sorkizárt!
3. Állítsa be, hogy a header azonosítójú keret háttere a kepek könyvtárban lévő header-bg.png kép legyen!
4. Böngészőjének fejlesztői eszközével állapítsa meg, a kettes szintű címsorok betűvastagságát, és állítson be az értéknél 200-al kisebbet!

# Javítási útmutató

A javítás során a részleges megoldások esetében a pontszámok megoszthatók. Az elkészült oldalnak HTML-validnak kell lennie. Ha validitási hiba van, akkor az adott elemre vonatkozó pont értékét lehet csökkenteni.

|  |  |  |  |
| --- | --- | --- | --- |
| **A dokumentumfej módosításai** |  |  |  |
| Az oldal kódolása UTF-8, az oldal nyelve magyar. | 2 pont |  |  |
|  |  |  |  |
| A böngésző címsorában megjelenő cím "Javascript keretrendszerek ". | 1 pont |  |  |
|  |  |  |  |
| Az oldal fejrészében megfelelő hivatkozást helyezett el a site.css állományra, a bootstrap.css után. *A későbbiekben a stíluslap megfelelő módosításáért szerezhető pontokat akkor is megkapja a vizsgázó, ha a stíluslapra való hivatkozást nem sikerült megvalósítania.* | 1 pont |  |  |
|  |  |  |
|  |  |  |
| **A bevezetés szekció módosításai** |  |  |  |
| A header azonosítójú kerethez hozzáadta a text-yellow stílusosztályt. | 1 pont |  |  |
|  |  |  |  |
| A címet h1-é alakította. | 1 pont |  |  |
|  |  |  |  |
| Az új menüpontot a megfelelő módon kialakította. | 3 pont |  |  |
| **A Mi az a Javascript keretrendszer szekció módosításai** |  |  |  |
| A *„JavaScript”* szót mindkét helyen félkövérré tette. | 2 pont |  |  |
|  |  |  |  |
| Az idézőjeles részt dőlt betűssé tette. | 1 pont |  |  |
| **A miért érdemes… szekció módosításai** |  |  |  |
| Az 5 kártyára beállította a megfelelő elrendezést. (col-12 col-md-6 col-lg-4). | 3 pont |  |  |
|  |  |  |  |
| Az új kártyát hozzáadta a meglévő 5 után. | 1 pont |  |  |
|  |  |  |  |
| Az új kártyának tartalmát megfelelő módon bemásolta. | 1 pont |  |  |
|  |  |  |  |
| Beszúrta a megfelelő helyre a teamwork.png képet, helyettesítő szöveg és cím helyes, hozzárendelte a card-img-bottom osztályt. | 2 pont |  |  |

|  |  |  |  |
| --- | --- | --- | --- |
| **A 3 legelterjedtebb keretrendszer szekció** |  |  |  |
| Kialakította a kártyákon a felsorolást. | 2 pont |  |  |
|  |  |  |  |
| A főbb tulajdonságok részt aláhúzottá tette (class, underline, 3x) | 3 pont |  |  |
| **Az Ön melyik keretrendszert választaná szekció** |  |  |  |
| Létrehozta a label-t, osztálykijelölője, és szövege helyes. | 1 pont |  |  |
|  |  |  |  |
| Létrehozta az input mezőt, osztálykijelölője, és típusa helyes. | 2 pont |  |  |
| **Lábléc beállításai** |  |  |  |
| Hivatkozást létrehozta. | 1 pont |  |  |
|  |  |  |  |
| A hivatkozás új lapon nyílik meg. | 1 pont |  |  |
| **Stíluslap beállításai** |  |  |  |
| Hivatkozás színe fehér. | 1 pont |  |  |
|  |  |  |  |
| Hivatkozás nem aláhúzott. | 1 pont |  |  |
|  |  |  |  |
| a:hover-re is igaz a fenti két beállítás. | 1 pont |  |  |
|  |  |  |  |
| Bekezdések sorkizártak (selector + tulajdonság). | 2 pont |  |  |
|  |  |  |  |
| A header keret háttere a header-bg.png kép. | 2 pont |  |  |
|  |  |  |  |
| A h2-re beállította a helyes betűvastagságot (font-weight: 300). | 2 pont |  |  |
| **Validálás** |  |  |  |
| A HTML kód a <https://validator.w3.org/> oldalon hibátlan. | 1 pont |  |  |
|  |  |  |  |
| A css kód a <https://jigsaw.w3.org/css-validator/> oldalon hibátlan. | 1 pont |  |  |
| **Összesen:** | 40 pont |  |  |